Prosopocoilus zebra

Prosopocoilus zebra er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (hannene 21-60 millimeter), kraftig, blank hjortebille, gul eller oransje med variable, svarte tegninger. Store hanner har kraftige, lange, krumme kjever med noen få tenner, hos mindre hanner er kjevene korte og knivformede. Hodet har en vag, V-formet tverrkjøl i den bakre delen, pannen foran er bredt, U-formet innbuktet. Antennene har en tre-leddet vifte. Pronotum er betydelig bredere enn langt, rundet. Hunnen er mindre enn hannen, uten forstørrede kjever, svært blank, svart med mørkrøde kanter. Hodet er grovt og kraftig punktert. Arten kjennes lett på sitt "harlekin"-utseende som skiller den fra alle andre hjortebiller.

Levevis 
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse 
Arten er vidt utbredt i Sørøst-Asia fra Myanmar i vest til Java i øst.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Prosopocoilus Westwood, 1845
 Underslekten Prosopocoilus (i snever forstand)
 Prosopocoilus zebra (Olivier, 1789)
 Prosopocoilus zebra ledae (Lacroix & Taroni, 1983) - Filippinene: Samar, Panay og Mindanao
 Prosopocoilus zebra luzonensis Mizunuma, 1994 - Filippinene: Luzon
 Prosopocoilus zebra nobuyukii Mizunuma, 1994 - Java
 Prosopocoilus zebra zebra (Olivier, 1789) - Myanmar til Sumatra og Borneo

Eksterne lenker 
 Bildegalleri over slekten (preparerte eksemplarer)
 Bildegalleri
 
 

Hjortebiller
Biller formelt beskrevet i 1789
Vest-Malaysias insekter
Myanmars insekter
Thailands insekter
Sumatras insekter
Borneos insekter
Javas insekter
Filippinenes insekter